Y500-sarjan juna
**Yokohama kōsokutetsudō** eli **Jokohama-pikarautatie** (jap. 横浜高速鉄道株式会社, *Yokohama kōsokutetsudō kabushikigaisha*) on Japanin Jokohaman kaupungissa ja Suur-Tokion alueella rautatieliikennettä harjoittava kolmannen sektorin yritys. Se liikennöi kaupungin keskusta-alueella yhtä 4,1 kilometriä pitkää maanalaista rautatielinjaa, Minatomirai-linjaa, mutta vastavuoroisen liikennöinnin ansiosta linjalta on vaihdottomia yhteyksiä useiden muiden rautatieyhtiöiden linjoille Tokion metropolialueella. Linjalla on kuusi asemaa ja vuonna 2015 sitä käytti yhteensä yli 70 miljoonaa matkustajaa.

Minatomirai-linjan lisäksi yhtiö omistaa niin ikään Jokohamassa sijaitsevan toisen rautatielinjan, Kodomonokuni-linjan, jota liikennöi kuitenkin Tōkyū-rautatiet. Merkittävimpiä osakkeenomistajia ovat Jokohaman kaupunki ja Kanagawan prefektuuri. Yhtiön pääkonttori sijaitsee Jokohaman Nakan suuralueen Motomachin kaupunginosassa.

Historia
--------

Minatomirai-linja rakennettiin palvelemaan kaupungin uutta Minatomirai 21 -satamakaupunginosaa ja yhdistämään se muihin keskustan kaupunginosiin, kuten Kannain alueeseen. Jokohama-pikarautatie perustettiin tätä tarkoitusta varten maaliskuussa 1989. Linjan rakennustyöt aloitettiin 1990-luvun alussa ja se avattiin lopulta vuonna 2004. Myöhemmin linjan ja siten Jokohaman keskusta-alueiden yhteyksiä Tokion suuntaan on parannettu lisäämällä läpiajoliikennettä muille rautatielinjoille aina Saitaman prefektuurin lounaisosiin saakka.

Linjat
------

Jokohama-pikarautatie liikennöi metron kaltaista, kokonaan maan alle rakennettua Minatomirai-rautatielinjaa, joka kulkee kaupungin keskusta-alueella merkittävältä Jokohaman rautatieasemalta Motomachi-Chūkagain rautatieasemalle saakka. Linjalta harjoitetaan vastavuoroista läpiajoliikennettä Tōkyū-rautateiden Tōyoko-linjalle Tokion suuntaan ja sen kautta Tōkyō metron Fukutoshin-linjalle ja edelleen Seibu- ja Tōbu-rautateiden linjoille, joten käytännössä yhtiön liikennöimä rautatieverkko on paljon tätä yhtä linjaa laajempi. Nopeisiin pikajunavuoroihin lukeutuu S-Train.

| Väri | Linja | Japaniksi | Reitti | Pituus |
| --- | --- | --- | --- | --- |
|  |  | Minatomirai-linja | みなとみらい線 | Jokohama–Motomachi-Chūkagai | 4,1 km |

Lähteet
-------

1. 1 2 3  横浜高速鉄道 日本地下鉄協会. Viitattu 23.11.2018.
2. ↑  中期経営計画（平成27～32年） (Sivu 4) Yokohama Minatomirai Railway Company. Viitattu 23.11.2018.
3. ↑  横浜高速鉄道：有価証券報告書－第30期(平成29年4月1日－平成30年3月31日) (Sivut 3–6, 16) Nikkei Inc. Viitattu 23.11.2018.
4. ↑  会社概要 Yokohama Minatomirai Railway Company. Viitattu 23.11.2018.
5. ↑  路線図•乗り換え案内 Yokohama Minatomirai Railway Company. Viitattu 23.11.2018.

Aiheesta muualla
----------------

* Kuvia tai muita tiedostoja aiheesta **Yokohama kōsokutetsudō** Wikimedia Commonsissa

* Yhtiön internetsivut (japaniksi) (englanniksi) (koreaksi) (kiinaksi)

  


|  |  |  |  |  |  |  |  |
| --- | --- | --- | --- | --- | --- | --- | --- |
| 

| * n
* k
* m
Japanin metrojärjestelmät |
| --- |
|  |
| Julkinen palvelu | Fukuokan metro · Jokohaman metro · Kioton metro · Kōben metro · Nagoyan metro · Sapporon metro · Sendain metro · Toei-metro (Tokio) |
|  |
| Yksityinen yritys | Hiroshiman pikaliikenne · Jokohama-pikarautatie · Osakan metro · Saitama-pikarautatie · Tōkyō metro (Tokio) · Tōkyō rinkai -pikarautatie · Tōyō-pikarautatie |

 |